Nende eriti noorukeste pärast on mul lausa mure. Kuidas neile üldse šampanjat tohib pakkuda, esiteks? Teiseks, kas 17-aastase gümnasisti ema tõesti ei arva, et 31-aastane itaallane, olgugi rikas, on tütreraasu jaoks liiga vana? Aga ei! Tõmba aga kooli lõpuaktuseks ostetud kleit selga, kulla tütreke, ja vaata, et saates ikka võimalikult  kaua vastu pead! Võõristav, aga ka nukker oli seda vaadata. Issand, ta on ju alles laps, oleksin tahtnud seda ema tukast sakutada ja mõistusele kutsuda, minge ostke talle mänguasjapoest Barbie ja Ken!